Diari Oficial de la Generalitat Valenciana


Sumari del DOGV 5767, del 21-05-2008 (2008/6100)

RESOLUCIÓ de 15 de febrer 2008, de la Direcció General d'Energia, per la qual s'atorga a Gas Natural Distribución, SDG, SA, l'autorització administrativa per a la construcció de les instal·lacions corresponents a la modificació del gasoducte de gas natural denominat Villalonga-Gandia-Oliva i les seues instal·lacions auxiliars, als termes municipals de Terrateig, Alfauir i Rótova, a la província de València, s'aprova l'addenda 2 al projecte d'execució i es declara en concret la seua utilitat pública. Expedient número CBREDE 2006/78/46.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5767

Data del DOGV
:   21-05-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/6100


Data del document
:   15-02-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Alfauir
    * Ròtova
    * Terrateig
    * empresa privada
    * gas natural

RESOLUCIÓ de 15 de febrer 2008, de la Direcció General d'Energia, per la qual s'atorga a Gas Natural Distribución, SDG, SA, l'autorització administrativa per a la construcció de les instal·lacions corresponents a la modificació del gasoducte de gas natural denominat Villalonga-Gandia-Oliva i les seues instal·lacions auxiliars, als termes municipals de Terrateig, Alfauir i Rótova, a la província de València, s'aprova l'addenda 2 al projecte d'execució i es declara en concret la seua utilitat pública. Expedient número CBREDE 2006/78/46. [2008/6100]
Vist l'expedient amb referència CBREDE 2006/78/46, incoat pel Servici Territorial d'Energia de València, a instància de Gas Natural Distribución, SDG, SA, amb domicili als efectes de notificacions al c/ Gravador Esteve, 14, 46396 València, relatiu a la sol·licitud de 7 de desembre de 2006, sobre l'autorització administrativa per a la construcció de les instal·lacions corresponents a la modificació del gasoducte de gas natural denominat Ramal APA Villalonga-Gandia-Oliva i les seues instal·lacions auxiliars, que discorre íntegrament per la província de València, i afecta els termes municipals de Terrateig, Alfauir i Rótova, s'aprove l'addenda 2 al projecte d'execució i es declare en concret la seua utilitat pública.
S'adjunta exemplar de la denominada addenda 2 al projecte d'autorització firmat per tècnic competent i visat pel col·legi professional corresponent en data 8 de novembre de 2006.
Vist que consten com a antecedents els següents:
- Resolució d'esta Direcció General d'Energia, de 24 de març de 2006, per mitjà de la qual s'atorga a Gas Natural Distribución, SDG, SA, l'autorització administrativa per a la construcció de set dels catorze trams de les instal·lacions corresponents al gasoducte de gas natural denominat Villalonga-Gandia-Oliva i les seues instal·lacions auxiliars, en diferents termes municipals, entre altres Terrateig, Alfauir i Rótova a la província de València, s'aprova el projecte d'execució i es declara en concret la seua utilitat pública. (CBREDE 2004/29/46).
- Resolució d'esta Direcció General d'Energia, de 12 de novembre de 2007, per mitjà de la qual s'atorga l'autorització administrativa a l'empresa Gas Natural Distribución, SDG, SA, per a la construcció dels set trams que completen les instal·lacions corresponents al gasoducte abans referit en diferents termes municipals, entre altres Terrateig, s'aprova l'addenda I al projecte d'execució i les seues modificacions, i es declara en concret la seua utilitat pública. (CBREDE 2006/12/46).
Vist l'escrit presentat per Gas Natural Distribución, SDG, SA, de 18 de juliol de 2006, en l'expedient CBREDE/2004/29/46, per mitjà del qual posa de manifest que com a conseqüència de l'acceptació de la variant sol·licitada per l'Ajuntament d'Alfauir, que d'altra banda afecta el terme municipal de Rótova, es procedirà a modificar el traçat original i que les referides modificacions seran objecte d'un posterior projecte que és l'actual i final addenda 2.
Vist que realitzada la informació pública a què fa referència la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província de València el dia 28 de juny de 2007, en el Diari Oficial de la Comunitat Valenciana del 4 de juliol de 2007, en els diaris de premsa La Razón i ABC del dia 5 de juliol de 2007, i exposada en els taulers d'edictes dels ajuntaments afectats, no consta en l'expedient que s'hagen realitzat al·legacions a la petició formulada.
Vist, que de conformitat amb la sol·licitud efectuada segons el que establix el Reial Decret 1434/2002 s'ha remés, a cada un dels ajuntaments afectats pel traçat del gasoducte la separata presentada, en què se sol·licita informe que done conformitat o oposició a l'autorització sol·licitada i, si és el cas, les condicions tècniques procedents, així com sobre l'adaptació d'este al planejament urbanístic que siga d'aplicació, d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana. No figura en l'expedient contestació a l'informe sol·licitat pels ajuntaments d'Alfauir, Rótova i Terrateig, a pesar de la reiteració feta pel Servici Territorial d'Energia.
Vist que de conformitat amb el que establixen els articles 80 i 98 del Reial Decret 1434/2002 es va remetre la separata presentada, que contenia les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats. D'acord amb la documentació que es troba en l'expedient, concretament a:
- conselleria d'Infraestructures i Transport. Servici Territorial de Carreteres, manifesta la seua conformitat i l'autorització de la instal·lació sol·licitada respecte a l'afectació de les carreteres CV-610 i CV-60, amb les condicions generals i particulars contingudes en este.
- Confederació Hidrogràfica del Xúquer, manifestat la seua conformitat amb els encreuaments sol·licitats, amb les condicions que l'informe conté.
Els mencionats informes i les seues condicions van ser traslladats a l'empresa peticionària i acceptats per esta.
Vist que en l'expedient que té com a causa el que ara es resol, amb data 30 de setembre de 2005, la directora general de Gestió del Medi Natural, de la conselleria de Territori i Habitatge, va dictar Declaració d'Impacte Ambiental, i va estimar acceptable, només als efectes ambientals i sense perjuí de la prèvia obtenció de les autoritzacions sectorials que se li apliquen, el projecte de ramal APA Villalonga-Gandia-Oliva, sempre que este es desenvolupe amb les previsions de l'Estudi d'Impacte Ambiental i amb les condicions que en l'apartat segon de la part resolutiva de la Resolució de la Direcció General d'Energia de 24 de març de 2006, van quedar arreplegades.
Vist que Gas Natural Distribución, SDG, SA, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
Vist que, d'acord amb la sol·licitud, l'addenda 2 al projecte presentada la finalitat que es perseguix amb la construcció d'esta instal·lació és dotar d'infraestructura gasista, com a energia alternativa, facilitar el desenvolupament industrial, la diversificació energètica i la millora en el subministrament per a eixa zona geogràfica.
Vist que l'addenda 2 al projecte presenta un traçat plenament concretat, té entre la seua documentació els plans pertinents a escala adequada, estan prou detallats i contenen una relació concreta i individualitzada dels béns i dels drets afectats.
Vist que el Servici Territorial d'Energia de València, encarregat de la instrucció de l'expedient de sol·licitud, ha informat favorablement esta.
Atés que l'addenda 2 reunix una definició i concreció de les característiques tècniques i de traçat que garantixen la major seguretat i millor funcionalitat del gasoducte, i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estes.
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix este títol seran atorgades, sense perjuí de les concessions i autoritzacions que siguen necessàries, d'acord amb altres disposicions que resulten aplicables, i en especial les relatives a l'ordenació del territori i al medi ambient.
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i que resulta d'aplicació la disposició transitòria huitena de la Llei 12/2007, de 2 de juliol (BOE 03.07.07), per la qual es modifica la Llei 34/1998, de 7 d'octubre, del Sector d'Hidrocarburs.
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.
El director general d'Energia, resol:
Primer
Atorgar l'autorització administrativa a l'empresa Gas Natural Distribución, SDG, SA, per a la construcció de les instal·lacions corresponents a la modificació del gasoducte de gas natural denominat Villalonga-Gandia-Oliva i les seues instal·lacions auxiliars, que discorre íntegrament per la província de València, i afecta els termes municipals de Terrateig, Alfauir i Rótova.
Esta autorització quedarà sotmesa a les condicions que figuren a continuació:
1. El titular de la instal·lació constituirà en el termini d'un mes una garantia per valor de 2.051,41 euros, import del dos per cent de l'increment del pressupost total de les instal·lacions afectades que figuren en esta resolució, per a garantir el compliment de les seues obligacions, segons assenyala l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La dita fiança es constituirà en la Tresoreria del Servici Territorial de València, de la conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996, de la conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular d'esta autorització, prèvia la seua sol·licitud, una vegada que el Servici Territorial d'Energia de València formalitze l'acta de posada en marxa de les instal·lacions a què es referix esta resolució i l'interessat justifique el compliment de les obligacions derivades d'esta autorització.
2. La Companyia Gas Natural Distribución, SDG, SA, complirà les obligacions que estrictament s'assenyalen en l'article 74 la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.
3. El titular d'esta autorització disfrutarà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs.
4. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, i s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.
5. Esta autorització s'atorga sense perjuí de tercers i deixa fora de perill els drets particulars.
6. Serà causa de revocació d'esta autorització:
L'incompliment de la constitució del depòsit de garantia dins del termini i en la forma escaient assenyalat en estes condicions.
L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.
7. Condicions d'orde mediambiental. Es mantenen les condicions arreplegades en la Declaració d'Impacte Ambiental de 30 de setembre de 2005, de la directora general de Gestió del Medi Natural, de la conselleria de Territori i Habitatge i arreplegades en la Resolució de 24 de març de 2006, de la Direcció General d'Energia.
Segon
Aprovar l'addenda 2 al projecte d'execució del denominat gasoducte Villalonga-Gandia-Oliva, firmat per tècnic competent i visat pel col·legi professional corresponent en data 8 de novembre de 2006, les característiques principals del qual es mencionen a continuació i sotmetre'l a les condicions que igualment s'indiquen:
Tipus de gas: gas natural.
Punt de connexió; situació i característiques:
Gasoducte en APA (4 bar< P (16 bar) denominat Villalonga-Gandia-Oliva, que disposa de resolució d'autorització administrativa, aprovació de projecte i declaració en concret d'utilitat pública de 24 de març de 2006.
Variants modificades del traçat original. Característiques de les canonades:
Terme municipal de Terrateig:
- Entre els vèrtexs V-113 i V-115 (nous). Queden prolongats els anteriors V-112 i V-113 fins a arribar al vèrtex original V-115.
- Entre els vèrtexs V-116 i V-116B (nous). S'incorpora al traçat original 70 m després del V-116, finalitzant en el nou V-116B.
- Longitud: increment de longitud, respecte al traçat original, de 5 m.
Característiques: acer al carboni de 10'' de diàmetre, especificació API 5L, qualitat grau B, grossària 5,60 mm, a una pressió màxima de servici de 16 bar (APA).
Termes municipals d'Alfauir i Rótova:
- Entre els vèrtexs V-172A i V-172Y (nous). S'inicia amb l'encreuament del barranc de la Daia des del terme municipal d'Alfauir, creua la carretera d'accés, al de Rótova, deriva el ramal fins a l'armari de regulació i mesura. A continuació creua el riu Vernissa novament al terme d'Alfauir, seguix paral·lel a la carretera CV-60, creua novament el riu per a incorporar-se en el V-172Y al traçat original.
- Longitud: 2.060 m.
- Característiques: acer al carboni de 10'' de diàmetre, especificació API 5L, qualitat grau B, grossària 5,60 mm, a una pressió màxima de servici de 16 bar (APA).
El ramal a Rótova deriva del principal, amb un increment de longitud, respecte al traçat original, de 180 m fins a l'armari regulador situat en este terme municipal.
Característiques: acer de 6'' de diàmetre, especificació API 5L, qualitat grau B, grossària 4,00 mm a una pressió màxima de servici de 16 bar (APA).
Les canonades discorren soterrades a les profunditats següents:
- En condicions normals d'estesa de la conducció, la profunditat mínima és d'un metre sobre la seua generatriu superior.
En l'encreuament de rius, torrents o rierols importants, s'ha previst aconseguir una profunditat mínima de soterrament, entre 1,50 i 2,50 m, així mateix, en els encreuaments de carreteres, autovies, autopistes i altres vials, la canonada s'instal·larà a 1,50 m, com a mínim i per al cas d'encreuaments amb ferrocarrils, la profunditat mínima serà de 2,50 m.
- Instal·lacions auxiliars: les mateixes que van ser referides en el projecte original aprovat.
- Increment sobre el pressupost total conjunt: 102.570, 85 euros.
Les condicions a què està sotmesa la mencionada aprovació són les següents:
- Les obres hauran de realitzar-se d'acord amb l'addenda 2 presentada, amb les variacions que si és el cas se sol·liciten i autoritzen.
- El titular de l'esmentada instal·lació donarà compte de l'acabament de les obres al Servici Territorial d'Energia de València, als efectes de reconeixement, presenta l'oportú certificat de direcció, subscrit per tècnic competent i visat pel col·legi oficial corresponent.
- El titular de la instal·lació notificarà per escrit al Servici Territorial d'Energia de València el començament dels treballs per a efectuar inspeccions d'estos, en cas de considerar-ho convenient.
- L'administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En els dits supòsits, l'administració, previ l'oportú expedient, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.
- El titular de la instal·lació haurà de tindre en compte en l'execució del projecte les condicions imposades pels organismes afectats, totes les quals se li van notificar oportunament i van ser acceptades.
- El termini d'execució de les obres serà de 12 mesos a partir de l'ocupació real de les finques afectades. No obstant això, amb anterioritat a la finalització del dit termini, Gas Natural Distribución, SDG, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.
Tercer
Declarar, en concret, la utilitat pública del gasoducte autoritzat en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs i els articles 109.1, 110, 111, i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
Quart
Publicar i notificar esta resolució, d'acord amb el que establix el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.
València, 15 de febrer de 2008.- El director general d'Energia: Antonio Cejalvo Lapeña.